Wieland Wagner

Wieland Wagner (født 5. januar 1917 i Bayreuth, død 17. oktober 1966 i München) var en tysk operainstruktør og scenograf. 
Liv og virke
Wieland Wagner var Siegfried Wagner og Winifred Williams' førstefødte, og Richard Wagners sønnesønn. Han tok utdannelse som maler og fotograf, og fikk tidlig scenografiske oppgaver ved Festspillene i Bayreuth (1937 Parsifal, 1943 Die Meistersinger von Nürnberg. 

Wagner ble Hitlerjugend-medlem allerede i 1933.Ernst Klee: Das Kulturlexikon zum Dritten Reich. Wer war was vor und nach 1945. S. Fischer, Frankfurt am Main 2007, s. 638. Han kjente Adolf Hitler personlig, og benyttet kjennskapet til egen fordel i en maktkamp med andre aktører i Bayreuth-festivalen, blant annet moren, den kunstneriske lederen Heinz Tietjen og scenografen Emil Preetorius). Under de såkalte «Kriegsfestspiele» i 1943/1944 hadde han ansvaret for scenografien til Die Meistersinger von Nürnberg, den eneste operaen som ble oppført i den sesongen. Medvirkende ved oppføringen var blant andre Hitlerjugend, BDM og personer fra SS-Standarte Wiking.»„Auf der Festwiese wirken außer dem Festspielchor Hitlerjugend, BDM und Männer der SS-Standarte Wiking mit.“Sitatet er hentet fra programheftet, som gjengitt i Ernst Klees Kulturlexikon, s. 638. Han ble medlem av NSDAP i 1938. 

Etter krigen ble Wagner idømt bot som medløper. Han tok fullstendig avstand fra sin brune fortid. 

Etter at festivalens ble gjenåpnet i 1951, var han kunstnerisk leder av Bayreuth-festivalen, mens broren Wolfgang  sto for den kommersielle driften. Wieland Wagner ble en innovativ regissør og scenograf som ikke var redd for å bryte med festivaltradisjonene. Han har fått æren av å innføre en ny, post-moderne oppføringsstil, som tross et abstrakt scenespråk og en suggestiv lysregi satte musikken i første rekke. Han arbeidet med sin tids beste sangere og dirigenter.

I 1965 ble han tildelt ordenen Pour le Mérite. Etter at han døde av lungekreft i 1966, ledet broren Wolfgang festspillene alene fram til 2008.

 Referanser 

 Litteratur 
 Jonathan Carr: The Wagner Clan: The Saga of Germany's Most Illustrious and Infamous Family, Grove Atlantic, 2007

 Eksterne lenker 


Kategori:Personer fra Bayreuth
Kategori:Tyske scenografer
Kategori:Opera
Kategori:Personer rundt Richard Wagner
Kategori:Tyskere fra andre verdenskrig
Kategori:Personer tilknyttet det tredje rike
Kategori:Pour le Mérite
Kategori:Medlemmer av NSDAP (innmeldt 1933–1945)